JohanHeinsen/ENO huggingface dataset:
Viborger Samler, 1837-04-14
Kiel, den 30te Marts. Over Kongens Befindende udkommer vel endnu Bulletins fra Lægerne, og hans Helbredelse er desværre endnu ikke indtraadt i det Omfang, at al Frygt er hævet. Jmidlertid er det vist, at Kongen uafbrudt hører alle Referaterne i Statssager, beslutter derover og egenhændigen undertegner Forordningerne og Rescripterne, overeensstemmende med den bestaaende Forfatning. Et Beviis paa at Kongen ikke føler sig upasselig i en betænkelig Grad, giver den Efterretning, at han heller ikke i Aar vil udsætte sin Reise til Holsteen. De nødvendige Bestemmelser angaaende Reiserouten er allerede trufne; Mønstringen af Tropperne ved Rendsburg vil, som hidtil, finde Sted i JuniMaaned.
Viborger Samler, 1837-04-14
Om den saameget omtalte og omventlerede Toldlov vil komme ud, er endnu uafgjort. Den udnævnte, i Kjøbenhavn sammentraadt, Commission har vel tilendebragt sit Arbeide; men efter Forlydende har man ikke opnaaet den forønskede Overeensstemmelse i Medlemmernes Anskuelser, hvilket man ogsaa neppe torde vente ved den bestaaende Mangel af Eenhed hos den høiere Bestyrelse. Enden paa den lange Raadslagning torde nu være afhængig af, hvor snart det kan tillades at forelægge Kongens Udkast for Statsraadet. Jntet er i vort Land for Øieblikket nødvendigere, end en ny Told lov, der ophæver de locale, reelle og personelle Told friheder, gjør en bedre Control mulig, og skaffer den offentlige Jndtægt en anseelig Forhøielse.
Viborger Samler, 1837-04-14
(Efterretninger om ledige geistlige Embeders Jndtægter og de paa samme hvilende Byrder).
Viborger Samler, 1837-04-14
1. Høyen og Jerlev Sognekald i Ribe Stift. Gl. Angivelse 326 Rd. Embedets nuværende Jndtægter bestaae i 1) Korntienden af begge Sognes 254 Tdr. 3. Fdkr. 2 1/2 Alb. anslaaes til 61 Tdr. Rug, 64 Tdr. Byg, og 95 Tdr. 2 Skpr. Havre; 2) Smaaredsel 22 Lpd. Ost, nogle Kyllinger og Æg; 3) Offer og Accidentser circa 200 Rbd.; 4) af et Fæstehuus svares aarlig 2 Rbd.; 5) Præstegaarden staaer for Hartkorn 7 Tdr. 5 Skpr. 3 Fdk. 2 Alb.; 6) af en bortsolgt Annergaard haves, foruden Renter af Kjøbesummen 5110 Rbd. Sølv, en aarlig Afgift af 9 Tdr. Rug, 4 Tdr. Byg og 9 Tdr. Havre. Landseneerhest holdes.
Viborger Samler, 1837-04-14
2. Vester=Nykirke og Faaborg Sognekald i Ribe Stift. Gl. Angivelse 250 Rd. Embedets nuværende Jndtægter bestaae i: 1) Korn- og Qvægtienden af begge Sognes 220 Tdr. 6 Skpr. 2 Alb. tiendeydende Hartkorn 107 Tdr. 6 1/2 Skp. Rug, 4 Tdr. 2 Skpr. Byg; 2) Offer og Accidentser 200 Rbd.; 3) af Annergaarden, med Hartkorn 3 Tdr. 2 Skpr. 3 Fdkr. 2 Alb., haves i Tiende og Landgilde 5 Tdr. Rug, 1 Tde. 2 Skpr. Byg, 2 Lam, 1 Lpd. Smør og 4 Rbd.; 4) af et Huus 7 Rbd. Sølv og 8 Arbeidsdage; 5) Præstegaarden staaer for Hartkorn omtrent 7 Tdr. Paa Embedet hviler, efter Reser. af 14de Mai 1835, et Laan af 140 Rbd., som afbetales i 10 Aar med 1 aarlig. Enkepension bliver at udrede. Landseneerhest holdes.
Viborger Samler, 1837-04-14
3. Jellinge og Hover Sognekald i Ribe Stift. Gl. Angivelse 389 Rd. Embedets nuværende Jndtægter bestaae i 1) Korntienden af begge Sognes 333 Tdr. tiendeydende Hartkorn omtrent 85 Tdr. Rug; 2) af Kirkejorden i Jellinge, 3 Tdr. 1 Skp. 1 Fdk. 1 Alb. Hartkorn, kan Tienden anslaaes til 1 Tde. Rug; 3) Refusion for en nedlagt Gaard 1 Tde. 1 Skp. Rug og 1 Tde. 1 Skp. Bog; 4) Refusion af Hovedgaarden Leerbech 5 Tdr. Rug, 6 Tdr. Byg; 5) Konge-Qvægtienden af Hover m. fl. Sogne, hvormed Kaldet er beneficeret, circa 20 Rbd. aarlig: 6) Nannest 1 Pd. Ost pr. Tde. Hartkorn og nogle Kyllinger eller Æg; 7) Rente af en for en bortsolgt Mensalgaard indkommen Capital, stor 450 Rbd.; 8) Offer og Accidentser omtrent 300 Rbd.; 9) Præstegaarden staaer for Hartkorn 8 Tdr. 4 Skpr. 2 Alb. med et Areal af omtrent 81 Tdr. Land god Agerjord og en Hedelod paa 123 Tdr. Land samt en fraliggende Eng. Enkepension bliver at udrede. Landseneer hest holdes.
Viborger Samler, 1837-04-14
Ledige Embeder. Sognekaldet i Kjøbstaden Middelfart og for Causlunde Menighed i Fyen, 122 Rd. – Giesing og Nørager Sognekald i Aarhuus Stift, 300 Rd. – Stadestad Sognekald i Snefjældsnæs Syssel paa Jsland, 105 Rbd. 5 Mk. 10 s. - Skjævinge og Gjørløse Sognekald i Sielland, 300 Rd. – Told- og Consumtions-Kasserer Embedet i Skagen. For Oppebørselerne stilles Sikkerhed, af 1100 Rbd. Sølv i 4 pCt. renteb. Kongl. Obligationer.
Viborger Samler, 1837-04-14
Befordringer og Afgang. Under General-Toldkammer- og CommerceCollegiet: Den 11te Februar er Brandmajor og Chef for Brandcorpset samt advocatus regius paa St. Thomas, A. A. Kjellerup, beskikket til tillige at være Auditeur sammesteds, den 7de Marts, Told- og ConsumtionsKasserer i Skagen, Krigsraad J. P. Lemvig, til Toldinspecteur paa Bornholm, og Toldcontrolleur paa Sylt, Krigsassessor J. L. Michaelsen, til Told- og Consumtions-Jnspecteur i Grenaae; den 2de, Consumtionsspecteurerne J. Winther i Roeskilde, Justitsraad J.M. Fønis i Holbek, Kammerjunker og Ritmester H. J.L. Fønss i Frederikssund, samt Overkrigscommissair C.H. Kindt i Nykjøbing i Sielland, beskikkede til Told- og Consumtions-Jnspecteurer, og Consumtions=Kassererne sitsraad N. C. Møller i Roeskilde, KrigscancellieSecretair Looft i Frederikssund og L. G. Rhode i Nykjøbing i Sielland til Told- og Consumtions-Kasserere paa bemeldte Steder, samtlige fra 1ste Mai d. A. at regne.
Viborger Samler, 1837-04-14
Under Directionen for Universitetet og de lærde Skoler: Den 25de Marts er hidtilværende Adjunct ved Sorøe Academies Skole, Overlærer Dr. philos. C. F. Wegener, beskikket til Lector i Historie og Geographie samt Statistik ved bemeldte Academie fra 1ste April d. A. at regne.
Viborger Samler, 1837-04-14
Kjøbenhavns Børs-Cours, den 11te April. Hamborg 2 M. - a vista 202 1/2. Species 202. Obligationer (uden Renter) 90 1/2. Nationalbank=Obligationer (af Laanet den 4de Febr. 1820) 102 1/2 a 103 Rbd. r. S. Disconto 4 pCent.
Viborger Samler, 1837-04-14
Ved Tallotteriets 1449de Trækning i Kjøbenhavn, den 11te April, udkom følgende Rummere:
Viborger Samler, 1837-04-14
Paa 3die Søndag efter Paaske prædiker Hs. H. Hr. Stiftsprovst Ridder Schjødte i Domkirken. – J Søndresogns Kirke Hr. Pastor Ursin.
Viborger Samler, 1837-04-14
AVERTISSEMENTS. Førstkommende Søndag, den 16de April kan faaes Vanille-Jis portionsviis hos H. P. Hoyer. er.
Viborger Samler, 1837-04-14
Kløverfrøe. af udmærket Qvalitet er, mod contant Betaling, at bekomme hos Skive, den 12te April 1817. P. Lund.
Viborger Samler, 1837-04-14
Sæde=Vikker. kan, naar de forud bestilles, erholdes Løverdagen der 22de April hos Peder Høstgaard. Studekjød, faaes i Morgen paa Torvet hos And. Møller.
Viborger Samler, 1837-04-14
Tirsdagen den 18de d. M., Formiddag Kl. 10, lader Hr. Proprietair Lassen, i Anledning af hans Fratrædelse af Forpagtningen af Frysendahl, ved Auction, som afholdes Sammesteds, bortsælge: circa 120 Meieriekøer og 2 Tyre, endeel Heste, Vogne, Plouge, Harver, nogle Meierie- og Bryggerrie-Redskaber, endeel Sengesteder, Sengeklæder, Kakkelovne og Kjøkkentøi, m. m., samt et Rapsseil med Tilbehør. Solide eller med antagelig Caution forsynede Kjøbere tilstaaes 8 Maaneder Kredit. Lysgaard og Hids Herreders Contoir. Dalsgaard, den 4de April 1837. H. H. Holm.
Viborger Samler, 1837-04-14
Efter Begjæring af Postmester Brendstrup og Procurator Holm som Excentores testamentii efter afgangne Johanne Marie Wassard sal. Søren Sørensens heri Byen, bliver afholdt offentlig Auction Fredagen den 28de og Løverdagen den 29de Dennes, hver Dags Formiddag Kl. 9, i Stervboegaarden over Boets Løsøre, hvoriblandt omtrent 1150 Lod forarbeidet Sølv, 18 a 20 Lod forarbeidet Guld, udmærket godt Linned af Dækketøi og Lagner, nogle gode Sengeklæder, en betydelig Deel blaae og hvid Steentøi, Kobber og Tin med andet Huusgeraad, Avlsredskaber og Kreaturer, af Heste og Køer. Vederhæftige Kjøbere forundes Credit til 1ste Julii næstkommende, men iøvrigt vil Conditionerne komme til at indeholde den Bestemmelse, at Sølv og Guld ikke udleveres fra Boet, inden det betales. Stervboegaarden er at faae tilkjøbs underhaanden, naar Vedkommende derom henvender sig til Executorerne i Boet. - Hobroe, den 3die April 1837. Jansen.
Viborger Samler, 1837-04-16
No. 46. 65 Aargang. alene privilegerede Kongelig allernaadigst Viborger Samler. Danmark og Hertugdømmene. Forsendes med Brevposten i ) 16 April 1837. Søndagen den Redigeret af E. Nerenst, trykt og forlagt af N. P. Dons.
Viborger Samler, 1837-04-16
Udenlandske Efterretninger. Portugal. Jfølge Beretninger fra Lissabon af 29de f. M. havde Finantsministeren nogle Dage tidligere forelagt Cortes Budgettet, der afgiver et aarligt Deficit af omtrent 500,000 £. Dette Deficit, der tidligere har været endnu større, haaber man at dække ved den forøgede Jndtægt, som man venter af den nye Toldtaris. – Dronningen har havt et heftigt Anfald af La Grippeder har givet Anledning til meget høitravende Bulletins, undertegnede af ikke færre end otte Personer. Hertuginden af Braganza har, paa Dronningens Begjæring, formedelst dennes Sygdom, indtil videre opsat sin Afreise til München. - Guerillachefen Remechide, hvis Bande, ifølge de sidste Efterretninger, skulde være aldeles tilintetgjort, synes endnu at holde Marken.
Viborger Samler, 1837-04-16
Tyrkiet. J Albanien vil Rolighedens og Tilfredshedens Aand endnu ikke vende tilbage Nu har Staden Dibra sat sig i Spidsen for de Utilfredse. Dens Jndvaanere have forjaget de tyrkiske Commissairer, der skulde foretage Recrut udskrivninger og lave sig til, med Magt at tilbagevise et Angreb af Paschaen af Skovia, dertil dette Øiemed har erholdt en anseelig Forstærkning fra Biloglig. Dibranerne synes at gjøre Regning paa, at ogsaa andre Stæder skulle følge deres Exempel og gjøre Oprør, hvilket er det eneste, der kunde give dem Haab om et heldigt Udfald; men dette er et svagt Haab, og sandsynligviis vil Staden efter en kort Kamp være undertvungen Saa sørgelig denne stedse tilbagevendende Tilstand i Albanien er, og saa meget man end maa harmes over Anstifterne af saadanne Scener, saa kan det dog ikke nægtes, at jo Regjeringens Redskaber selv bære en stor Deel af Skylden. Sultanens Ønske, at behandle alle Undersaatter lige mildt, uden Hensyn til Religionen, bliver kun lidet fulgt, og endnu stedse forekomme Exempler, at Tyrken behandler den Christne som sin Fiende og anseer enhver Handling imod ham for tilladt.
Viborger Samler, 1837-04-16
Blandet. Fra Görz skrives under 28de Marts: "Vore Gjæster, Medlemmerne af den ældre Green af Bourbonnerne, ville med det Første forlade Görz. Hertugen og Hertuginden af Angouleme, saavelsom Hertugen af Bordeaux og Mademoiselle agte at tilbringe Sommeren paa Slottet Kirchberg, 4 Mile fra Wien, og at reise derhen mod Slutningen af April. Dog agte de først at gjøre en kort Udflugt til Venedig. De tvende Prindsesser, torde paa Gjennemreisen til Kirchberg forblive nogle Uger i Wien, og senere besøge Carlsbad. Henimod Vinteren vente vi samtlige Herskaber, tilbage, da deres Vaaninger ere leiede paa tre Aar.
Viborger Samler, 1837-04-16
Fra Freiberg skrives under 2den April: "Ved nylig hertil indløbne Breve fra Mejico er man bleven underrettet om en ny overordentlig Metalrigdom i dette Land. Man opdagede nemlig i November forrige Aar tilfældigt, 18 Dagsreiser, fra Zacatecas, i Nærheden af Guadeloupe og Calvo de rigeste Sølv- og Guld=Aarer. Bjerg strækningen, hvori de ere fundne, hedder Sierra Madre, er for en stor Deel bedækket med Urskov, ligger høit og er saa raa, som de raaeste Egne i det sachsiske Erzgebjerge. Ege og andre Træer have tildeels drevet deres Rødder ind i Kløfterne af Ertsmasserne, hvis rige Gange findes i Leer artige Klipper. Egnen var hidtil næsten slet ikke beboet; men Bjergværksdriften havde allerede i Slutningen af forrige Aar hidlokket henved 4000 Mennesker, der kun boe i Telte og Hytter. Nu er denne nye Befolkning i Vildnisset allerede stegen til 6000. Man bringer Ertsen for Dagen, bygger Smeltehytter og en ny Stad. Lykkeligviis findes tillige Rigdom af Brændsel. Det er lykkets Directeuren for The Mexican and southe american mining company at acquirere en Deel af det vidtløftige District for sit Selskab, og han afsender just et svært Stykke Erts til London, hvori saavel gedigent Sølv som gedigent Guld forekomme. - De nyeste Efterretninger, der fra Sjerra Madre ere indtrufne til Mejico, bekræfte Sagens store Vigtighed og have bragt saavel Krigen med Teias som Differencen med de forenede Stater i Forglemmelse. Høist mærkelig er følgende Yttring af Journal de Paris, der hidtil med største Jver har opfordret Regjeringen til vilkaarlige Forholdsregler: "Frugterne af sex Aars Anstrængelser bestaae kun deri, at vi ere nedsunkne til et Trin af social Desorganisation, til hvilken det græske Keiserdømme neppe var nedtrykt i sin sørgeligste Periode, da Uretfærdigheder, Uheld og Usædelighed hørte til Dagens Orden. Julidynastiet er rystet; det unge Monarchie har mistet det moralske Bifald, uden hvilket der ingen Sikkerhed og ingen Fremtid gives for det; Modbydeligheden, for den foragtelig gjorte Regjering bliver stedse almindeligere; de parlamentariske Majoriteter personificere paa eengang Demoeratiets Umulighed, og Hofvæsenets Jntriquer; kort, Frankrig synes at ville blive det ulykkeligste og mindst frie Land i Verden.
Viborger Samler, 1837-04-16
J Frankfurt har man forbudt den nylig afdøde Børnes sidste Værk: " Menzel, der Franzosenfresser.
Viborger Samler, 1837-04-16
Fra Malta skrives under 9de Marts: Vi vedblive at erholde de sørgeligste Efterretninger fra Tripolis. Allerede ere 30,000 Personer blevne et Offer for Pesten i hiint Regentskab. Flere fremmede Consuler og mange Familier have søgt et Tilflugtsted paa vor Ø, hvor man allerede tæller 400 Ankomne, uden at et eneste Pesttilfælde har viist sig. Regjeringen viste den strængeste Aarvaagenhed og har endog befalet den storbritaniske Consul i Tripolis, ikke at tillade nogen Passageer Afreisen hertil, naar han ei for Jndskibningen har underkastet sig en femten Dages Afsondring. J en directe Skrivelse fra Tripolis af 15de Febr. hedder det: Sygdommen er her forholdsmæssig heftigere end den i Aar har været i selve Constantinopel. Saare mange europæiske Familier ere afreiste til Malta. Hverken Passagerer eller Gods fra Tripolis tilstedes. Adgang i Regentskabet Tunis. Bengan er forØieblikket forskaanet for denne Svøbe, men vil dog neppe vedblive at undgaae den. - Tahir Pascha er ved et for faa Dage siden indtruffet stor herligt Firman udnævnt til Pascha af Tripolis.
Viborger Samler, 1837-04-16
J et amerikansk Blad udlovede en Person for kort Tid siden 1000 Dollars til Den, der kunde skaffe ham en Kjæreste, med følgende Ord: Jeg er fød 1808, har gjort fem Feldttoge med og var 7 Gange ifærd med at gifte mig. Jeg eier 18000 Dollars. Mine Feil ere disse: Jeg har Modermærker paa den høire Kind og over det venstre Øie, i en Duel har jeg mistet en Finger, og naar jeg gaaer, hinker jeg. Forresten ligner jeg andre Mennesker. J Politiken er jeg moderat, i Religionen Fritænker. Jeg drikker undertiden Viin, Kulde kan jeg ikke udstaae. Damerne elsker jeg, især dem, der elske mig. Jeg ønsker en Kone imellem de 20 og 35, helst en Enke. Letsindige, glædehigne, thedrikkende, pjat tende, tankeløse, altfor unge eller altfor gamle Damer gjorde vel i, ikke at melde sig.
Viborger Samler, 1837-04-16
Med den forleden i Aviserne fortalte Begivenhed, at en Kudsk i Brüssel skulde have vundet et Gods i Østerrig, hænger det saaledes sammen: En Kudsk i Brüssel, der var stygt i Pengetrang, lod, for at skaffe sig Credit, bekjendtgjøre i Bladene, at han paa en Lotteriseddel havde vundet et Slot i Wien, af over 1 Mill. Guldens Værdi. Saasnart dette var rygtedes havde han øieblikkelig Venner i Mængde, som tilbøde ham deres Tjeneste, og i en Haandvending faae Kudsken og hans hele Familie sig elegant opklædt og vel næret. En Notar, der skulde ledsage ham til Wien, for at tage Slottet i Besiddelse, gjorde ham desuden et anseeligt Forskud; men nu skal Kudsken og hans hele Familie pludselig være forsvunden, og eftersøges meget omhyggeligt af Politiet.
Viborger Samler, 1837-04-16
Jndenlandske Efterretninger. J disse Dage er i sidste Jnstants paadømt en Sag, angaaende eet af de Bedragerier, der ere blevne høist almindelige, ja endog have tilhævdet sig et Slags Tilladeligheds Renommee, da det, som man med en besynderlig Logik siger, blot gaaer ud paa at sikkre sig mod sine Creditorers ubillige Overraskelse og redde sig fra at blive bragt til Betlerstaven ved at disse gjøre deres Krav gjeldende paa en Tid, da man ikke kan tilfredsstille det uden at lade al sin Smule Eiendom bortsælge. Vi mene nemlig den Skik, at Debitor udsteder en Proformaobligation til en Person, der colluderer med ham, ved hvilken han giver denne Pant for et fingeret Laan i alt hvad han eier eller eiende vorder, hvorved den Creditor, der blot har simple personlige Fordringer mod Debitor, forhindres at gjøre disse gjeldende i dennes Bo ved Execution. Vi kunne nu, som sagt, ikke forklare os denne, mod den danske Almues almindeligt anerkjendte Retfærdighedsfølelse stridende Ulovlighed og sammes Almindelighed, uden at tage vor Tilflugt til den ovenanførte Grund, at det nemlig ikke ansees som nogen Synd, paa hvilkensomhelst Maade det staaer i Ens Magt at unddrage sig fra, at Creditorerne søge Fyldestgjørelse i Ens Effecter for deres retmæssige Krav, og vi gribe derfor Leiligheden til at offentliggjøre bemeldte Sag og den den Tiltalte under samme idømte Straf, for at danne en Modvægt mod slige falske Meninger og forhindre Smitteens videre Udbredelse, naar man erfarer, at slige Forseelser ikke altid kunne unddrages Domstolenes Virksomhed. - Den Tiltalte Jens Rasmussen Steenlykke, har, under Bestyrkelse af Sagens øvrige Omstændigheder, vedgaaet, at han, medens han var Forpagten af Sønder=Mølle ved Viborg, har gjort sig skyldig i det ham imputerede Forhold, nemlig i svigagtig Hensigt at have udstedt pro forma en Panteobligation for 400 Rbd. til sin Svoger, Niels Pedersen i Sandager, for hvilken sin ulovlige Handling han har anført som Grund, at, da der var affordret ham Rigtighed for sin Skyld til Eieren af Møllen, og han indsaae, at han ikke kunde berigtige denne sin Gield, der udgjorde henved 900 Rbd., uden at hans Besætning gik med, saa lod han for at redde sit Gods bemeldte Obligation udstede til sin Svoger. Overretten idømte ham en arbitrair Stræf af 4 Gange 5 Dages Fængsel paa Vand og Brød, og Høiesteret stadfæstede dens Dom in terminis; men vi tvivle ikke paa, at Straffen, hvis ikke særdeles Omstændigheder, hvoriblandt Tiltaltes uforbeholdne Tilstaaelse og de af ham for hans Forseelse anførte Grunde i Forening med den almindelige Opinion om slige Handlinger, havde talt til Fordeel for ham, vilde kunne have været ansat høiere, ja maaskee endog til Forbedringshuusarbeide, ligesom det og fortjener at bemærkes, at han ved den forudgangne Underretsdom var idømt 6 Gange 5 Dages Fængsel paa Vand og Brød.
Viborger Samler, 1837-04-16
Odense, den 11te April. Man seer det nu bekræftet, at der for henved fem Fjerdingaar siden er i Hr. Kjøbmand P. Petersen juniors Gaard paa Vestergade fundet forskjellige Sølvmynter, som ere skrabede ud af en gammel Undermuur i Kjælderen af nogle Rotter og som hidrøre fra Christian den Førstes, Kong Hans's og Christian den Andens Tider. Skade er det, at netop den Deel af Kjælderen, hvor Rotterne udskrabede Mynterne, er fyldt med Ting, som kun med Møie kunne flyttes og som derfor vanskeliggjøre et muligt Fund af større Vigtighed! - Storken er kommet, kun denne Gang i Utide, og maa vel troe, at være faret vild til Sibirien. - Til de flere Beviser paa Deeltagelse og Velvillie for vor nye AfylJndretning, som med Taknemmelighed ere modtagne, hører, at Dhrr. Adjunct PaludanMüller og Pastor Borch have tilbudet deres Tjeneste med nogle Timers Underviisning ugentlig, ligesom Hr. Organist Foersom jun. sin Assistence i Sang-Underviisningen. Hs. Høiærværdighed Hr. Dr. Kalkar har skjænket Jndtægten af sine holdte Forelæsninger over Bibelhistorien, omtrent 30 Rbd., som et Tillæg til Lærerindens Løn. (Hp. Av.,J en Landsbyekirke i Nærheden af Odense forefaldt sidste Confirmationssøndag det høist ubehagelige Optrin, at Skolelæreren i Sognet gik fra Forstanden og begik adskillige Excesser. Saaledes traadte han, medens Præsten examinerede Confirmanderne, pludseligt frem iblandt dem, og gav sig ligeledes til at examinere; kort efter begyndte han at synge høit under Examinationen, og da man nu fik ham til at forlade Kirken, løb han fra dem, der ledsagede ham, og sprang oppaa et temmelig høit siddende Vindue, hvor han slog nogle Ruder ind, for atter at komme ind i Kirken. Den indenfor siddende Capellan, som mærkede hans Hensigt, ilede til, for at gribe ham i Springet, uden hvilket han formodentlig ganske vilde have forslaaet sig; men ved at tage for sig i Faldet kom han til at rive Capellanens Præstekjole itu. Man fandt det naturligviis nu raadeligst at bemægtige sig den Syge, og at bringe ham til Hospitalet for Sindsvage i Odense. (O. Th. Av.)
Viborger Samler, 1837-04-16
Fra Ribe skrives den 11te April: J Løverdags, henimod Aften, hendtes den Ulykke, at et ungt Menneske som kjørte Post mellem Ribe og Tøndern, væltede i Nærheden af Hørbro, en Milsvei herfra, i en Grøft, hvorved han selv tilligemed tvende Passagerer kom under Læsset. Posten og den ene Passageer fandtes qvalte (hiin stod paa Hovedet i Grøften), og den tredie Person blev bevidstløs og noget forslaaet indbragt til Hr. J. Nielsen i Hørbro, og der bragt tillive igjen. Skosværte, som er ugjennemtrængelig for Vand.
Viborger Samler, 1837-04-16
Den ved sine Dampvogne bekjendte Oberst FrancisMaceroni har nyligen meddeelt i Mech. Magaz. nedenstaaende. Tidligere pleiede jeg, ligesom tusinde andre, at børste mine Jagtstøvler med Fidt, men fandt snart, at denne Substants ikke yder nogen synderlig Tjeneste, da den snart bliver harsk, og da angriber Syningen tilligemed Læderet. Allerede for 26 Aar siden fik jeg den Jdee, dertil at anvende harpixagtige Substantser og Udfaldet deraf har overgaaet mine Forventninger. Til dette Øiemed smeltede jeg 2 Untser Vox, 1 Untse Colophonium, 1 Untse Tælle, og 1 Untse Terpentinand, og lod Støvlerne, saavel Saalen som Overlæderet, dermed gjennemtrænge, efterat de forud vare godt tørrede og varmede ved Jlden. Denne Blanding blev aldrig harsk, og saavel Læderet som Syningen holdt sig, og det Hele blev derved vandtæt. Saadan et Par Støvler bærer jeg nu i 3 Aar, og vil sandsynligviis kunne bære dem 5 Aar endnu. Vil man give disse Støvler smuk Glands, behøver man ikkun at overstryge dem med en Opløsning af 1 Untse Vox i 5 til 6 Untser Terpentinaand. Denne sidste Sammensætning kan ogsaa bruges for sig allene til at pudse Fruentimmersko." (Hr. Tid.)
Viborger Samler, 1837-04-16
AVERTISSEMENTS. Efter omtrent 7 Ugers Sygdom, har det behaget Gud i Dag ved Döden at bortkalde. min ömme og gode Pleiemoder, min troe Velgjörerinde. Madame Kirstine Schaarup sal. Kruses til Korsögaard, i sit 73de Aar, hvilket Sörgebudskab jeg herved, med et rørt Hjerte og den meest uskrømtede Taknemmelighed imod den Afdøde, giver mig den Ære at bringe til hendes Families og Venners Kundskab. Korsögaard, den 13de April 1837. 1. A. Sörensen.
Viborger Samler, 1837-04-16
Aalborg Sparekasse. Overeensstemmende med Sparekassens Statuter III. f. opsiges herved efternævnte 4 pro Centorentebærende Jndskud til at modtages tilbagebetalte efterfølgende Dage: a) Onsdagen den 12te Juli d. A., Formiddag Kl. 10 til 1, hvad som indestaaer efter Contrabøgerne Nr. 7. 50. 58. 67. 68. 69. 70. 77. 301. 315. 319. 320. 321. 322. 323 og 321. b) Omsdagen den 19de Juli d. A., Formiddag Kl. 10 til 1, hvad som indestaaer efter Contrabogerne Nr. 654. 657. 658. 659 og 660. c) Onsdagen den 26de Juli d. A., Formiddag Kl. 10 til 1, hvad som indestaaer efter Contrabogerne Nr. 667. 694. 702. 1077. 1083. 1096. 1097. 1118. 1159 og 1195. d) Onsdagen den 2den August d. A., Formiddag Kl. 10 til 1, hvad som indestaaer efter Contrabogerne Nr. 1200. 1201. 1202. 1212. 1213. 1220. 1247. 1827. 1823. 1829. 1830. 1831. 1832. 1872 og 1873. De Summer, som ikke modtages udbetalte, behandles som nye Jndskud, der ikkun bære 3 pCt. i Rente.
Viborger Samler, 1837-04-16
Directionen for Sparekassen for Aalborg By og Omegn, den 31te Marts 1837. Schmidt. Hegermann. Tauber. And. Giødwad. Schunemann. Ovist. Thaarup.